Greek Legal Document

Category: 275

Content:
2. ΔΗΛΩΣΙΣ της 6/18 Μαΐου 1892 (ΦΕΚ. Α΄ 162) Περί καθορισμού της μεταξύ Ελλάδος και Αυστρο-Ουγγαρίας αμοιβαίας αναγνωρίσεως των πιστοποιητικών καταμετρήσεως των εμπορικών πλοίων. Προς καθορισμόν της μεταξύ Ελλάδος και Αυστρο-Ουγγαρίας αμοιβαίας αναγνωρίσεως των πιστοποιητικών καταμετρήσεως επί εμπορικών πλοίων (ατμοκινήτων και ιστιοφόρων), οι υπογεγραμμένοι, προσηκόντως επί τούτω εντεταλμένοι, συνέθεντο τα επόμενα: Τα αυστριακά και τα ουγγαρικά πλοία, έχοντα πιστοποιητικά καταμετρήσεως μεταγενέστερα της 31 Αυγ. 1871, και αφ’ ετέρου τα ελληνικά πλοία, έχοντα πιστοποιητικά καταμετρήσεως μεταγενέστερα της 1ης Ιουλ. 1878, έσονται δεκτά εν τοις λιμέσι του ετέρου των συμβαλλομένων Μερών, χωρίς να υποβληθώσιν εις νέαν καταμέτρησιν, καθόσον η καθαρά χωρητικότης (TONNAGE NET), ήτις αναγράφεται εν τοις πιστοποιητικοίς τούτοις, θέλει ληφθή ως βάσις προς υπολογισμόν των εν τοις ρηθείσι λιμέσι πληρωτέων ναυτιλιακών τελών. Η συμφωνία αύτη άρξεται ισχύουσαι μεθ’ ένα μήνα από της υπογραφής της παρούσης δηλώσεως. Εγένετο εν Βιέννη εις διπλούν. τη 6/18 Μαΐου 1892 Τ.Σ.(Υπογρ.) Γ.Μάνος Τ.Σ. (Υπογρ.) KALNOKY